Як адзначае прадстаўніцтва ЕС, візіт быў "працягам палітыкі крытычнага ўзаемадзеяння з Беларуссю", якой прытрымліваецца Еўрасаюз і якая скіраваная на стымуляванне далейшага супрацоўніцтва і прагрэсу ў сферы правоў чалавека, дэмакратыі і адкрытасці грамадства праз дыялог. "На ўсіх сустрэчах дэпутаты нагадвалі пра рэзалюцыю Еўрапарламента ад 6 красавіка 2017 года, якая асудзіла жорсткія дзеянні супраць удзельнікаў мірных акцый пратэсту ў лютым і сакавіку", — гаворыцца ў паведамленні.